इस घटना से बेहद नाराज स्वाति मालिवाल ने कहा कि, ‘‘उसके कपड़े फाड़ कर उसे निर्वस्त्र करके घुमाया गया और दबंगों ने पूरी घटना का वीडियो बना कर उसे कथित रूप से साझा किया।’’ उन्होंने कहा, ‘‘पूरी घटना से यह पता चलता है कि क्षेत्र में न तो कानून व्यवस्था है और न ही उसका भय और बेहद अचंभित करने वाली बात है कि पुलिस ने कोई कार्रवाई नहीं की।’’ वहीं ताजा जानकारी के मुताबिक दिल्ली पुलिस ने इस मामले में छह महिलाओं को गिरफ्तार किया गया है। पुलिस ने घटना में शामिल महिलाओं के खिलाफ भरतीय दंड़ संहिता की विभिन्न धाराओं के तहत मामला दर्ज किया है। पुलिस उपायुक्त (रोहिणी) रजनीश गुप्ता ने बताया कि छह लोगों को गिरफ्तार किया गया है।